द्वारिका के दर्शन कर लौटे युवाओं का समाज की ओर से किया गया सम्मान
भास्कर न्यूज | गुड़ा बालोतान
कस्बेके कुम्हारों का वास में स्थित प्रजापत समाज के सारणेश्वर महादेव मंदिर परिसर में सोमवार को समाज के लोगों की आम बैठक थांवला मठ महंत विष्णुभारती, शिष्य सुखदेवभारती, देचू महंत रतनभारती के सान्निध्य में आयोजित हुई। बैठक के दौरान महंत सुखदेवभारती की निश्रा में प्रजापत (मारू कुम्हार) समाज के पदाधिकारियों समाज के लोगों ने समाज के विकास के पहलुओं पर चर्चा की। साथ ही महंत ने समाज के लोगों को धर्म संस्कृति के बारे में प्रवचन भी दिए।
इसी कड़ी में द्वारकाधीश के दर्शन कर लौटे २३ युवाओं को माला पहनाकर श्रीफल प्रदान कर सभी का सम्मान किया गया। सम्मान समारोह कार्यक्रम से पूर्व सभी युवा अपने अपने घरों से ढोल गाजे बाजे के साथ नाचते झूमते गुलाल उड़ेलते हुए द्वारकाधीश के जयकारे लगाते शोभायात्रा के रूप में कार्यक्रम स्थल पर पहुंचे। इसी के साथ द्वारका दर्शन कर लौटे युवाओं के रिश्तेदारों की ओर से उनका अभिनंदन करने को लेकर ओढावणी की गई। साथ ही महाप्रसादी का भी आयोजन किया गया। इस मौके पर पूर्व सरपंच मोहनसिंह बालोत, भीमपुरी गोस्वामी, थानसिंह राजपुरोहित, पंडित जगदीशचंद्र दवे, राजाराम चौधरी, खेताराम रावल, मंदिर पुजारी लालदास वैष्णव, प्रजापत (मारू कुम्हार) समाज के पोलाराम प्रजापत, झालाराम, लकमाराम प्रजापत, वागाराम, मंछाराम सी, जुहाराराम, रावताराम, अचलाराम, टीलाराम, सुरेश कुमार के, कमलेश, टीकमाराम, दिनेश प्रजापत आदि ग्रामीण मौजूद थे। इससे पूर्व कस्बे के कुम्हारों का वास में स्थित सारणेश्वर महादेव मंदिर प्रांगण में रविवार की रात को एक शाम द्वारकाधीश के नाम भजन संध्या का आयोजन हुआ। जिसमें भजन गायक मोहनपुरी एण्ड पार्टी तथा जोड़ा भजन मंडल की ओर से भजनों की प्रस्तुतियां प्रदान की गई।
गुड़ाबालोतान. द्वारकापुरी के दर्शन कर लौटे युवाओं के सम्मान करने को लेकर आयोजित समारोह में भाग लेते प्रजापत समाज के लोग।
hin_Deva mar_Deva hin_Deva hin_Deva hin_Deva